turjo4nis/wikipedia-bn-dump-20250701 huggingface dataset:
জীবাণুদূষণ

জীবাণুদূষণ () খুব মারাত্মক অসুস্থতা যা ব্যাকটেরিয়া (জীবাণু) দ্বারা রক্তের কার্য ক্ষমতাকে সম্পূর্ণ ভাবে পরাজিত করে।

রোগের কারণ 
এই রোগ ব্যাকটেরিয়ার (জীবাণু) সংক্রমণে ঘটে যা দেহের যেকোন জায়গায় হতে পারে। সাধারনত দেহের যে যে জায়গায় এই সংক্রমণ ঘটতে পারে তাহোলো - অন্ত্রে, কিডনিতে, ঘিলুর ভাঁজে, যকৃতে, পিত্তথলিতে, ফুসফুসে (ব্যাকটেরিয়াল নিউমোনিয়া) ও ত্বকে। এছাড়া, শিশুদের হাড়ে এই ব্যাকটেরিয়ার সংক্রমণ হতে পারে।

রোগের লক্ষণ 
এই রোগে রক্ত চাপ কমে যায় ও ধাক্কা অনুভুত হয়। দেহের সবচেয়ে গুরুত্বপূর্ণ অঙ্গ সমুহে; যেমন - কিডনি, যকৃত, ফুসফুস ও কেন্দ্রীয় স্নায়ুতন্ত্রের কাজ সঠিকভাবে থেমে যায়। মানসিক অবস্থার পরিবর্তন ও অতি শ্বাস-প্রশ্বাস এই রোগের পূর্ব লক্ষণ।

সাধারণভাবে রোগের লক্ষণ সমুহ 
প্রস্রাব কমে যাওয়া, প্রচন্ড ঝাঁকুনি দেওয়া, বিভ্রান্ত বোধ করা, জ্বর অথবা দেহের তাপমাত্রা কমে যাওয়া, অতি শ্বাস নেওয়া, অল্প রক্ত চাপের দরুন মাথা ঘোরা ও ঝিমুনি, দ্রুত হৃদয় স্প্ন্দন হওয়া, কাঁপুনি দেওয়া, ত্বকে চাকা-চাকা লালচে দাগ হওয়া ইত্যাদি।

পরীক্ষার দ্বারা রোগ চিহ্নিত করা 
এই রোগের জীবাণু সংক্রমণ রক্ত পরীক্ষার দ্বারা প্রায়শই দৃঢ়তরভাবে প্রতিপন্ন করা হয়। উপরন্তু, যদি জীবাণু প্রতিরোধী (Antibiotics) গ্রহণ করা হয়ে থাকে তাহলে রক্ত পরীক্ষায় জীবাণুর সংক্রমণ প্রকাশ নাও হতে পারে।

রোগের চিকিৎসা 
রোগীকে সাধারণত হাসপাতালের নিবিড় পরিচর্যা বিভাগে (ICU) ভর্তি করা হয়। ব্যাকটেরিয়া (জীবাণু) প্রতিরোধক ওষুধ ও তরল একটি শিরার মধ্য দিয়ে দেওয়া হয়। অক্সিজেন দেওয়া হয় এবং যে ওষুধ রক্ত চাপ বৃদ্ধি করে, প্রয়োজনে তাও দেওয়া হয়। বিকল বৃক্ক বা কিডনির জন্য ডায়ালাইসিস করা প্রয়োজন। অকৃতকার্য ফুসফুসের জন্য একটি যান্ত্রিক শ্বাসযন্ত্র (mechanical ventilation) প্রয়োজন। কিছু রোগীর জন্য ক্ষমতাশালী প্রদাহনিরোধক (anti-inflammatory) ঔষধ যেমন, করটিকোস্টেরয়েডস (corticosteroids) অথবা সহায়ক মানব-সক্রিয় প্রোটিন সি (human activated protein C) দ্বারা চিকিৎসা করা উপকারী হতে পারে।

এই রোগে হলে যা আশা করা হয় 
সেপসিস পুনরায় জীবন দায়ী রোগ, বিশেষ করে যাদের রোগ প্রতিরোধ করার দুর্বলতা আছে অথবা দীর্ঘস্থায়ী অসুস্থতার সহিত।

রোগের জটিলতা সমুহ  
 বিস্তীর্ণভাবে শিরার মধ্য রক্তের তঞ্চন হওয়া
 অত্যাবশ্যক অঙ্গ সমুহ যথা - মস্তিষ্ক, হৃদয় ও কিডনিতে রক্ত প্রবাহের সমস্যা হওয়া
 দেহের কলা সমুহের মধ্য দিয়ে তরল ও অক্সিজেনের প্রবাহ বিঘ্নিত হওয়া
 মৃত্যু

রোগের প্রতিরোধ 
নির্ধারিত সুপারিশ ও সতর্ক অনুসরণ করে সংক্রমিত হওয়ার ঝুঁকি কমানো যেতে পারে। বিশেষভাবে হাসপাতালের শিশুদের জন্য চিকিৎসা-শাস্ত্রগত‌ পদ্ধতি সতর্কতা ও যত্ন সহকারে অনুসরণ করলে এই রোগের সংক্রমণ প্রতিরোধে সাহায্য করতে পারে।

তথ্যসূত্র

বহিঃসংযোগ 

 Sepsis in the Newborn - Prof Vinod K Paul, Department of Pediatrics, All India Institute of Medical Sciences 
 The immunopathogenesis of sepsis, Jonathan Cohen, Brighton & Sussex Medical School, Westlain House, Falmer, Brighton.
 Sepsis - NHS Choices, Your health, your choices 
 Septicaemia | Doctor | Patient.co.uk 

সংক্রামক রোগ
জীবাণুদূষণ
জরুরি চিকিৎসা
নবজাতকবিজ্ঞান
নিবিড় পরিচর্যা চিকিৎসাবিজ্ঞান
ফোর্বস ৪০০-এর সদস্যবৃন্দের তালিকা (২০১০)

২০১০ সালের ফোর্বস ৪০০ অনুসারে, আমেরিকার সর্বোচ্চ ধনী ব্যক্তিদের সংযোজিত সম্পদের সর্বমোট মূল্য $১.৩৭ ট্রিলিয়ন মার্কিন ডলারের উপর ছিল।

বিল গেটস, $৫৪ বিলিয়ন মার্কিন ডলার নিয়ে একটানা সতেরো বছর ধরে আমেরিকার সর্বোচ্চ ধনী ব্যক্তি হিসেবে রয়েছেন। ২০০৮ সালের ফোর্বস ৪০০ তালিকা অনুসারে, ২০১০ সালে "গেটস" এবং "বুফফেট" এর সম্পদের সর্বমোট মূল্য থেকে কমেছে $৪ বিলিয়ন এবং $৫ বিলিয়ন মার্কিন ডলার।

ফোর্বস ৪০০ (২০১০) 
নিম্নলিখিত তালিকায় আমেরিকার ধনী বিলিয়নারিদের বিন্যাস করা হয়েছে।

তথ্যসূত্র 

 ফোর্বস ৪০০ (২০১০) - Forbes.com

ধনী ব্যক্তিদের তালিকা
ফোর্বস ৪০০ (২০০৮)
মার্কিন জনগণের তালিকা
মার্কিন শতকোটিপতি
মুক্ত সফটওয়্যার লাইসেন্স

মুক্ত সফটওয়্যার লাইসেন্স হল এমন ধরনের সফটওয়্যার লাইসেন্স যা ব্যবহারকারীদের সফটওয়্যার সম্পাদনা এবং পুনঃবিতরণের অধিকার দেয়া। অন্যান্য ক্ষেত্রে এই অধিকারগুলো কপিরাইট আইনের মাধ্যমে সংরক্ষিত থাকে। মুক্ত সফটওয়্যার লাইসেন্স গ্রহীতাদের অনুমোদন দেয়া হয়, কপিরাইটকৃত সফটওয়্যরগুলো সম্পাদনা এবং পুনঃবিতরণ করার স্বাধীনতা। তবে লাইসেন্সের এই স্বাধীনতাগুলো বিভিন্ন ক্ষেত্রে সংযোজন বা নিয়ন্ত্রিতভাবে প্রকাশিত হয়ে থাকে।

ইতিহাস 
১৯৮০ এর মাঝামাঝি সময় থেকে গনু প্রকল্প থেকে এর অধিনে রয়েছে এমন সকল সফটওয়্যার প্যাকেজের জন্য আলাদা ভাবে সফটওয়্যার লাইসেন্স প্রদান করতো। ইতিহাসের প্রথম মুক্ত লাইসেন্স হল জিসিসি জেনারেল পাবলিক লাইসেন্স, এটি তৈরী করা হয়েছিল গনু কম্পাইলার কালেকশনের জন্য। এটি সর্বপ্রথম প্রকাশ করা হয় ১৯৮৭ সালে।  মূল বিএসডি লাইসেন্সটিও প্রথমদিকের মুক্ত সফটওয়্যার লাইসেন্সগুলোর একটি। এটি ১৯৮৮ সালে প্রকাশিত হয়। ১৯৮৯ সালে গনু জেনারেল পাবলিক লাইসেন্স (জিপিএল) এর প্রথম সংস্করণ প্রকাশ করা হয়। জিপিএল এর দ্বিতীয় সংস্করণটি প্রকাশ করা হয় ১৯৯১ সালে এবং খুব অল্প সময়ের মধ্যেই এটি সর্বাধিক ব্যবহৃত মুক্ত সফটওয়্যার লাইসেন্সে পরিণত হয়। ৯০ এর মাঝামাঝি থেকে ২০০০ এর মাঝামাঝি সময় পর্যন্ত একটি ট্রেন্ড চালু হয় যে, বিভিন্ন কোম্পানি তাদের সফটওয়্যারগুলোর জন্য নতুন করে লাইসেন্স লিখতে শুরু করে, এবং পাশাপাশি অন্যান্য লাইসেন্সও কিছুটা পরিবর্তন করে ব্যবহার করতে থাকে। মূলত লাইসেন্সে প্রতিষ্ঠানের নাম অন্তর্ভুক্ত করার জন্যই এই ধরনের পদক্ষেপ নেয়া হয়েছিল।

এফএসএফ অনুমোদিত মুক্ত সফটওয়্যার লাইসেন্স 
ফ্রি সফটওয়্যার ফাউন্ডেশন, হল সেই দল যারা ফ্রি মুক্ত সফটওয়্যার সংজ্ঞা এবং অধিকাংশ মুক্ত সফটওয়্যার লাইসেন্স নিয়ন্ত্রণ করে থাকে। গনু জেনারেল পাবলিক লাইসেন্স একটি কপিলেফ্ট লাইসেন্স। মুক্ত সফটওয়্যার লাইসেন্সের সাথে তুলনার মাধ্যমে কোনো একটি লাইসেন্স ফ্রি হওয়ার উপযোগী কিনা তা নির্ধারণ করা হয়। এফএসএফ মনে করে এমন বেশ কিছু সফটওয়্যার লাইসেন্স রয়েছে যেগুলো মুক্ত নয়, কিন্তু তারপরও কোনো কোনো ক্ষেত্রে এগুলোকে মুক্ত হিসাবে বিবেচনা করা হচ্ছে।

ওএসআই অনুমোদিত মুক্ত সফটওয়্যার লাইসেন্স 

১৯৯৮ সালে ওপেন সোর্স উদ্যোগ নামে এই প্রতিষ্ঠানটি চালু করা হয়। অনুমোদিত বেশ কিছু লাইসেন্স ব্যবস্থাপনার দায়িত্বে আছে এটি প্রতিষ্ঠানটি। জনপ্রিয় এবং ব্যাপকভাবে ব্যবহৃত সকল লাইসেন্সের ক্ষেত্রে একমত পোষন করে থাকে। ওএসআই এবং এসএফএস এর লাইসেন্সের তালিকা আলাদা কেবল এই কারণে যে তারা যে লাইসেন্সগুলো রিভিউ করেছে সেগুলি এক ছিল না। এমন খুব অল্প সংখ্যক লাইসেন্স রয়েছে যেগুলো এসএফএস আনুমোদন দিয়েছে কিন্তু ওএসআই তার অনুমোদন দেয়নি এবং বিপরীত ক্ষেত্রেও এই কথাটি প্রযোজ্য। এই লাইসেন্সগুলোর প্রায় কোনোটি কখনো ব্যবহার করা হয়নি বা খুবই স্বল্প ক্ষেত্রে ব্যবহার করা হয়েছে।

নোট

তথ্যসূত্র 
 

 
সফটওয়্যার লাইসেন্স
মুক্ত ও ওপেন সোর্স সফটওয়্যার লাইসেন্স
সেবা বিনিময় শর্ত
ব্রিটিশ সাম্রাজ্য

ব্রিটিশ সাম্রাজ্য হচ্ছে যুক্তরাজ্যের অধীন বা যুক্তরাজ্য কর্তৃক প্রশাসিত এলাকার সমষ্টি। এর মধ্যে আছে স্বশাসিত উপনিবেশ, অধিরাজ্য, ম্যান্ডেট এবং এ ধরনের অন্যান্য এলাকা সমূহ। ১৬ শতকের শেষ থেকে এবং ১৮ শতকের প্রথম দিক পর্যন্ত ইংল্যান্ড বিদেশে দখলকৃত এবং বাণিজ্য কেন্দ্রগুলো শক্তিশালী ছিল। এটি প্রায় শতক ধরে চলমান ছিল এবং পৃথিবীর ইতিহাসে সবচেয়ে বড় সাম্রাজ্য ছিল। ১৯২২ সালে ব্রিটিশ সাম্রাজ্যের জনসংখ্যা ছিল ৪৫ কোটি ৮০ লাখ যা বিশ্বের মোট জনসংখ্যার এক-পঞ্চমাংশ। ব্রিটিশ সাম্রাজ্যের আয়তন ছিল ৩,৩৭,০০,০০০ বর্গকিমি (১,২০,১২,০০০বর্গ মাইল), পৃথিবীর মোট আয়তনের প্রায় এক চতুর্থাংশ। এর শক্তির শীর্ষে, এটিকে "এমন সাম্রাজ্য যার উপর সূর্য কখনও অস্ত যায় না" হিসাবে বর্ণনা করা হয়েছিল, কারণ সূর্য সর্বদা এর অন্তত একটি অঞ্চলে জ্বলছিল।এটি পৃথিবীর সর্ববৃহৎ সাম্রাজ্য।

সময়কাল:১৭০৭-১৯৬০ সাল

তথ্যসূত্র

ব্রিটিশ সাম্রাজ্য
সাম্রাজ্য
প্রাক্তন সাম্রাজ্য
সাম্রাজ্যবাদ
যুক্তরাজ্যের ইতিহাস
ঐতিহাসিক আন্তর্মহাদেশীয় সাম্রাজ্য
১৫৮৩-এ প্রতিষ্ঠিত রাষ্ট্র ও অঞ্চল
১৯৯৭-এ বিলুপ্ত রাষ্ট্র ও অঞ্চল
১৫৮৩-এ ব্রিটিশ সাম্রাজ্যে প্রতিষ্ঠিত
ধনু (জ্যোতিষশাস্ত্র)

thumb|উইসকনসিন রাজ্যের রাজধানীতে ধনু রাশি জ্যোতিষ চিহ্ন
ধনু (ইংরেজিতে: Sagittarius) (), পশ্চিমী রাশিশাস্ত্রের বারোটি রাশির মধ্যে নবম রাশি। ২৫ শে নভেম্বর থেকে ১৫ ই জানুয়ারি  মধ্যে জন্মগ্রহণকারীদের এই রাশির অন্তর্ভুক্ত গণ্য করা হয়। এর প্রতীক হলো 'ধনুর্ধর'। রাশিশাস্ত্রের ভাষায় অবশ্য এর প্রতীক ধনুকবিদ ছাড়াও 'বিজ্ঞ' বা 'উপদেষ্টা'। শাস্ত্রানুযায়ী এই রাশির জাতক/জাতিকারা বৃহস্পতি গ্রহ দ্বারা নিয়ন্ত্রীত হন এবং এই রাশির সংখ্যা হচ্ছে ৩।

বৈশিষ্ট্য 
রাশিশাস্ত্রের ভাষায় এই রাশির আগ্নেয় বৈশিষ্ট্য হলো: এরা অকপট, আবেদ উদার, অস্থির, কৌতূহলী, প্রকৃতিপ্রেমিক, ধৈর্য্যহীন, ক্রীড়ানুরাগী ও শাসক।

পুরাণ 
গ্রিক পুরাণের বিখ্যাত সেন্টর কীরন ছিলেন স্বর্গরাজ্যের সবচেয়ে বড় ধনুর্বিদ। বয়োজ্যেষ্ঠ এই ধনুর্বিদের সমকক্ষ আর কেউ হতে পারেনি শত চেষ্টাসত্ত্বেয়। বড় বড় বীরেরা, একিলিস, হেক্টর, জ্যাসন, হারকিউলিস প্রমুখ ছিলেন তার ছাত্র। একদিন সেন্টরদের সঙ্গে যুদ্ধ করার সময় নিজের অজান্তেই তার ছাত্র হারকিউলিস কীরনকে তীরবিদ্ধ করে ফেলেন। হাইড্রার রক্তমাখানো সে বিষাক্ত তীরের বিষক্রিয়ার ব্যথায় কাতর হয়ে একসময় কীরণ জিউসের কাছে ব্যথা নিরাময়ের প্রার্থনা করেন। ফলে জিউস তাকে স্বর্গে উঠিয়ে নেন এবং সসম্মানে নক্ষত্রলোকে স্থাপন করেন। নক্ষত্রলোকে কীরন ধনুরাশির প্রতীক হয়ে ওঠেন। অন্য বর্ণনামতে, বিষের ব্যথায় কাতর তিনি ক্ষত নিরাময়ের কোনো উপায় না জেনে নিজের অমরত্ব প্রমিথিউসকে দান করে ইচ্ছা-মৃত্যু বরণ করেন। আর কীরনের এই মহানুভবতায় প্রীত হয়েই জিউস তাকে নক্ষত্রলোকে স্থাপন করেন।

বিখ্যাত ব্যক্তিত্ব 
এই রাশির অন্তর্গত বিখ্যাত ব্যক্তিত্বের মধ্যে উল্লেখযোগ্য:

 জগদীশচন্দ্র বসু
 হাইনরিখ হাইনে
 আলেকসান্দ্রো সোলঝোনৎসিন
 জোনাথন সুইফট
 টমাস কার্লাইল
 জন মিল্টন
 বেটোভেন

 উইনস্টন চার্চিল
 ওয়ারেন হেস্টিংস
 ওয়াল্ট ডিজনী
 দিলিপ কুমার
 হায়দার আলী
 টিপু সুলতান
 মাওলানা ভাসানী

 মুনির চৌধুরী
 সুবর্ণা মোস্তফা
 কামরুল হাসান
 রফিকুন নবী
 শাবনূর
 সঙ্গীতা নন্দী

তথ্যসূত্র

বহিঃসংযোগ 

পশ্চিমা জ্যোতিষ চিহ্ন
রাশিচক্র (জ্যোতিষ শাস্ত্র)
ইনানী সমুদ্র সৈকত

ইনানী সমুদ্র সৈকত বঙ্গোপসাগরের একটি উপকূলভূমি যা বিংশ শতাব্দীর শেষভাগে একটি পর্যটন কেন্দ্রে পরিণত হয়। কক্সবাজার জেলার পর্যটন সেক্টরে ইমারজিং টাইগার হচ্ছে ইনানী। বাংলাদেশের কক্সবাজার শহর থেকে প্রায় ২৭ কিলোমিটার দক্ষিণে ও হিমছড়ি থেকে ১৫ কিলোমিটার দূরে অবস্থিত ইনানী প্রবালগঠিত সমুদ্রসৈকত। পশ্চিমে সমুদ্র আর পূর্বে পাহাড়ের এক অপূর্ব জায়গাটি বাংলাদেশের অন্যতম একটি পর্যটন আকর্ষণ। মেরিন ড্রাইভ সড়ক ধরে কক্সবাজার থেকে ইনানী যেতে হয়।

কক্সবাজার থেকে টেকনাফ পর্যন্ত দীর্ঘ একশো বিশ কিলোমিটার সমুদ্র সৈকতের মধ্যে সবচেয়ে আকর্ষণীয় ইনানী সৈকত।

চিত্রমালা

আরো দেখুন 
 বাংলাদেশের সমুদ্র সৈকতের তালিকা

তথ্যসূত্র

বহিঃসংযোগ 

বাংলাদেশের দর্শনীয় স্থান
বাংলাদেশের সমুদ্র সৈকত
কক্সবাজার জেলার দর্শনীয় স্থান
কক্সবাজার জেলা
বঙ্গোপসাগর
কক্সবাজারের সমুদ্র সৈকত
কুড়িল উড়ালসেতু

কুড়িল উড়ালসেতু, যা কুড়িল ফ্লাইওভার নামেই সমধিক পরিচিত, ঢাকার কুড়িল মোড়ে, বিমানবন্দর সড়ক ও প্রগতি সরণির সংযোগস্থলে ৩য় উড়ালসেতু। অন্য দুটি উড়ালসেতু হলো যথাক্রমে মহাখালী উড়ালসেতু ও খিলগাঁও উড়ালসেতু। সরকারিভাবে এটি অবশ্য কুড়িল বহুমুখী ফ্লাইওভার নামে পরিচিত। প্রকল্পটির লক্ষ্য হচ্ছে ঢাকার সঙ্গে পূর্বাচল নতুন শহরের সংযোগ স্থাপন, বিমানবন্দর সড়ক ও প্রগতি সরণি সংযোগস্থলের যানজট হ্রাস এবং নগরীর উত্তর-পশ্চিম অংশের পরিবহন যোগাযোগ ব্যবস্থার উন্নয়ন। এই সেতুটির নির্মাণ কাজের জন্য প্রাক্কলিত ব্যয় ধরা হয়েছে প্রায় ৩০৬ কোটি টাকা। প্রকল্পটি বাংলাদেশ সরকারের গৃহায়ন ও গণপূর্ত মন্ত্রণালয়ের অধীনে বাস্তবায়িত হচ্ছে। প্রকল্পটি বাস্তবায়ন করেছে রাজধানী উন্নয়ন কর্তৃপক্ষ। দুই বছরমেয়াদী প্রকল্পটি ২০১২ খ্রিষ্টাব্দের এপ্রিল মাসে সম্পন্ন হবে বলে প্রাক্কলিত হয়। কিন্তু পরে তা ২০১৩ খ্রিষ্টাব্দের ৪ আগস্ট দুপুর ১২টার দিকে জনগণের ব্যবহারের জন্য উন্মুক্ত করে দেয়া হয়।

বিবরণ 

উড়ালসেতুটির নির্মাণ কাজের উদ্বোধন ঘোষণা করেন বাংলাদেশ সরকারের প্রধানমন্ত্রী শেখ হাসিনা ২০১০ খ্রিষ্টাব্দের ২ মে। উড়ালসেতুটি নির্মাণে রাজউক-এর নিজস্ব তহবিল থেকে ব্যয় করা হচ্ছে। সেতুটি আরসি গ্রিডার ও পিসি বক্স গ্রিডার উভয় পদ্ধতির মিশ্রণে তৈরি হচ্ছে। পুরো সেতুটির সড়ক-দৈর্ঘ্য হবে ৩.১ কিলোমিটার। সেতুটির উচ্চতা ১৪.৫ মিটার (৪৭.৫৭ ফুট) এবং প্রস্থ ৯.২ মিটার (৩০.১৮ ফুট)। উড়াল সেতুটির মধ্যে থাকবে ৪টি লুপ বা ঘুর্ণি। এর নির্মাণে পাইলিং হবে ২৯২টি, পায়ার হবে ৬৭টি। পাইল কেপ হবে ৬৮টি। এই প্রকল্পের অধীনে ৩০০ ফুট প্রশস্ত একটি সংযোগ সড়কও নির্মিত হবে। প্রকল্পটি বাস্তবায়নে প্রকল্পের অধীন প্রচুর জমি সরকার অধিগ্রহণ করে, ফলে উচ্ছেদ করা হয় অনেক স্থাপনা। উড়ালসেতুটির উদ্বোধনকালীন ৩ দশমিক ১ কিলোমিটার দীর্ঘ এই উড়ালসেতুর নির্মাণ খরচ প্রাক্কলিত হয় ৩০৩ কোটি টাকা।

নির্মাণকাজ 

উড়ালসেতুটির নির্মাণ কাজ বাস্তবায়নে রয়েছে রাজউক। নির্মাণ কাজে জড়িত রয়েছে প্রজেক্ট বিল্ডার্স লিমিটেড নামে একটি ঠিকাদারি প্রতিষ্ঠান। উদ্বোধনের প্রারম্ভলগ্ন থেকেই এর নির্মাণ কাজ জোরেসোরে শুরু হয়। এছাড়া নির্মাণ কাজ ধীরগতিতে চলছে বলেও পত্রপত্রিকায় আশঙ্কা প্রকাশ করা হয়। নির্মাণে ধীরগতির জন্য নির্মাণ প্রতিষ্ঠানের জনবল ও যন্ত্রবলের ঘাটতি এবং রেলওয়ের জমি অধিগ্রহণে জটিলতাকে দায়ী করা হয়। নির্মাণ চলাকালীন রাস্তায় বোটল নেক তৈরি হওয়ায় এসময় রাস্তাগুলোতে প্রতিদিনই তৈরি হয় প্রবল যানজট। কিন্তু ২০১৩ খ্রিষ্টাব্দের ৪ আগস্ট উড়ালসেতুর উদ্বোধন হবার পর এই চিত্র পাল্টে যায়, এবং বিনা জ্যামে বিশ্বরোড মোড় পার হতে পারে বিভিন্ন দিক থেকে আসা যানবাহনসমূহ। তবে উদ্বোধনকালীন সময়ে এর চারটি লুপের মধ্যে একটি, দুটি ফুটওভারব্রিজ ও লেকের শেষ পর্যায়ের কাজ ও সৌন্দর্যবর্ধনের কাজ বাকি ছিল (প্রেক্ষিত: ২৪ আগস্ট ১৯:৪০)।

আরো দেখুন 
 উড়ালসেতু
 মহাখালী উড়ালসেতু
 খিলগাঁও উড়ালসেতু
 তেজগাঁও উড়ালসেতু
 যাত্রাবাড়ি ফ্লাইওভার
 মিরপুর-এয়ারপোর্ট রোড উড়ালসেতু

তথ্যসূত্র 

ঢাকার সেতু ও উড়ালসেতু
বাংলাদেশের স্থাপত্য
বাংলাদেশের পরিবহন ব্যবস্থা
পটারমোর

পটারমোর (ইংরেজিতে Pottermore) জে কে রাউলিং, TH_NK এবং সোনি এর যৌথ উদ্যোগে নির্মিত একটি আসন্ন ওয়েবসাইট। ওয়েবসাইটটি মূলত হ্যারি পটার উপন্যাস সিরিজের সাতটি বইয়ের ই-বুক এবং অডিওবুক সংস্করণ বিক্রি করবে, পাশাপাশি হ্যারি পটারের জাদু দুনিয়ায় উল্লেখিত স্থান, কাল, চরিত্র ও অন্যান্য বিষয়ের জন্য রাউলিং লিখিত প্রায় ১৮০০০ শব্দবিশিষ্ট অতিরিক্ত তথ্য, ব্যাকগ্রাউন্ড ও সেটিংস প্রভৃতি বিষয় অন্তর্ভুক্ত করবে, যা পূর্বে কখনো প্রকাশিত হয় নি। ওয়েবসাইটটি ৩১ জুলাই ২০১১ (রাউলিং এবং তার সৃষ্ট চরিত্র হ্যারি পটারের জন্মদিন) নিবন্ধীকরণ সম্পন্ন করা প্রথম এক মিলিয়ন ভক্তদের জন্য এবং ১ অক্টোবর ২০১১ সকলের জন্য উন্মুক্ত করা হবে।

ইতিহাস

ঘোষণা 
২০১১ সালের জুন মাসে সর্বপ্রথম একটি ওয়েবপেজে প্রকল্পটি ঘোষিত হয়। ওয়েবপেজে ইউটিউব চ্যানেলের একটি লিঙ্ক সংযুক্ত করা হয় যেখানে ওয়েবসাইটটির জন্য কাউন্টডাউন দেখানো হয়। ২৩ জুন রাউলিং একটি ইউটিউব ভিডিওর মাধ্যমে সাইটটির কিছু বিবরণ প্রকাশ করেন।

ফিচার 
ব্যবহারকারীরা ভিন্ন আঙ্গিকের পঠন অভিজ্ঞতা অথবা "মুহূর্ত"- এর সঙ্গে অংশগ্রহণ করতে পারবে যার সূচনা হবে প্রথম বই হ্যারি পটার অ্যান্ড দ্য ফিলোসফার্স স্টোন দিয়ে। একটি ব্যবহারকারী নাম নির্বাচনের মাধ্যমে, ব্যবহারকারীরা সাইটটির অধ্যায়সমূহে হ্যারিকে "অনুসরণ" করার অভিজ্ঞতা লাভ করতে পারবে। অন্যান্য বিষয়ের মধ্যে, ব্যবহারকারীর ডায়াগন অ্যালি ভ্রমণ করতে পারবে, যে কোন একটি হগওয়ার্টস হাউজের সদস্য হতে পারবে এবং বিভিন্ন জাদুমন্ত্র শিখতে সক্ষম হবে। কীভাবে এসব ওয়েবসাইটটিতে অন্তর্ভুক্ত হবে তা এখনও অজানা। তবে এধরনের অনলাইন বই পাঠের অভিজ্ঞতার যৌক্তিকতার ব্যাপারে অনলাইন বই বিক্রেতা প্রতিষ্ঠান যেমন আমাজন তাদের উদ্বেগ প্রকাশ করেছে।

তথ্যসূত্র

বহিঃসংযোগ 
 Pottermore
 
 

হ্যারি পটার
২০১১-এ প্রতিষ্ঠিত ইন্টারনেট সম্পত্তি
কুমিল্লা সিটি কর্পোরেশন

কুমিল্লা সিটি কর্পোরেশন বাংলাদেশের একটি সিটি করপোরেশন প্রশাসন ও স্বায়ত্তশাসিত প্রতিষ্ঠান। এই প্রশাসন কুমিল্লা জেলার কেন্দ্রে অবস্থিত কুমিল্লা মহানগরীর উন্নয়ন ও রক্ষনাবেক্ষণ কর্মকাণ্ড পরিচালনা করে থাকে।

এই সিটি কর্পোরেশনের কার্যক্রম প্রায় ৫৩ দশমিক ০৪ বর্গ কিলোমিটার আয়তনের ২৭টি ওয়ার্ড বিশিষ্ট  কুমিল্লা মেগাসিটির মধ্যে বিস্তৃত, যার আওতায় দশ লক্ষাধিক মানুষ বসবাস করে। এই প্রতিষ্ঠানটিতে আগে কুমিল্লা পৌরসভা ও কুমিল্লা সদর দক্ষিণ পৌরসভা নামে দুটি পৌরসভা ছিল। ১০ জুলাই, ২০১১ তারিখে বাংলাদেশের স্থানীয় সরকার মন্ত্রণালয় এক অধ্যাদেশ জারি করে প্রশাসন পৌরসভা দুটিকে একটি সিটি কর্পোরেশনের মর্যাদা দেয়।

ইতিহাস 
১৭৯০ সালে তৎকালীন ত্রিপুরা জেলা প্রশাসন গঠনের মধ্য দিয়ে আজকের কুমিল্লা পৌর প্রশাসনের ইতিহাস শুরু হয়েছিল। ১৯৪৭ সালের দেশ বিভাগের সময়ে মূল ত্রিপুরা জেলা ভারতের নব গঠিত ত্রিপুরা রাজ্যে অন্তর্ভুক্ত হয় এবং তৎকালীন পাকিস্তানের অন্তর্ভুক্ত কুমিল্লা অংশে নতুন কুমিল্লা জেলা প্রশাসন প্রতিষ্ঠিত হয়। অধুনা ব্রাহ্মণবাড়িয়া ও চাঁদপুর জেলা তখন কুমিল্লা জেলার অন্তর্ভুক্ত দুটি উপ প্রশাসনের আওতাধীন ছিল।

১৮৯০ দশকে মাঝামাঝি সময়ে প্রতিষ্ঠিত কুমিল্লা পৌরসভা ছিল কুমিল্লা পৌর শহরের প্রথম প্রশাসনিক প্রতিষ্ঠান। এটির নির্বাহী প্রধান নাগরিকদের সরাসরি ভোটে নির্বাচিত হতেন।

সিটি কর্পোরেশন আত্মপ্রকাশের আগে কুমিল্লা পৌর শহর প্রায় ১২৫ বছরের অধিক সময় যাবত পৌরসভার দ্বারা নিয়ন্ত্রিত হয়ে আসছিল। এই সময়ে কুমিল্লার রাজনৈতিক ও ব্যবসায়িক গুরুত্ব এবং জনসংখ্যা উভয়ই বৃদ্ধি পেয়েছে। এই অবস্থায় ২০ আগস্ট, ২০০৯ তারিখে স্থানীয় সরকার মন্ত্রণালয়ের কাছে কুমিল্লা পৌরসভা ও কুমিল্লা সদর দক্ষিণ পৌরসভাকে সিটি কর্পোরেশনে রূপান্তরের জন্য কুমিল্লা জেলা প্রশাসনের তরফ থেকে একটি আবেদন পাঠানো হয়।

এই আবেদনের ভিত্তিতে ৪ মার্চ, ২০১১ তারিখে স্থানীয় সরকার মন্ত্রণালয়ের এক অভ্যন্তরীণ বৈঠকে বিদ্যমান পৌরসভা প্রশাসনগুলোর মাঝে গুরুত্বপূর্ণ চারটিকে সিটি কর্পোরেশনে উত্তীর্ণ করার সিদ্ধান্ত নেয়া হয়।

২৩ জুন, ২০১১ তারিখে স্থানীয় সরকার মন্ত্রণালয়ের এক আনুষ্ঠানিক ঘোষণার মধ্য দিয়ে কুমিল্লা পৌরসভা ও কুমিল্লা সদর দক্ষিণ পৌরসভার অস্তিত্ব বিলুপ্ত ঘোষণা করা হয়। এই সিদ্ধান্তটি ছিল কুমিল্লা সিটি কর্পোরেশন গঠনের উদ্দেশ্যে চূড়ান্ত সরকারি পদক্ষেপ।

পরে ১০ জুলাই, ২০১১ তারিখে স্থানীয় সরকার মন্ত্রণালয়ে থেকে এক প্রজ্ঞাপন জারি করে কুমিল্লা সিটি কর্পোরেশন গঠন ও এর কার্যক্রম আরম্ভের ঘোষণা দেয়া হয়।

অবস্থান ও সীমানা 
কুমিল্লা আদর্শ সদর উপজেলার মধ্যাংশে কুমিল্লা সিটি কর্পোরেশনের অবস্থান। এর পশ্চিমে দুর্গাপুর দক্ষিণ ইউনিয়ন ও দুর্গাপুর উত্তর ইউনিয়ন, উত্তরে গোমতী নদী ও আমড়াতলী ইউনিয়ন, উত্তর-পূর্বে পাঁচথুবী ইউনিয়ন, পূর্বে জগন্নাথপুর ইউনিয়ন এবং দক্ষিণে কুমিল্লা সদর দক্ষিণ উপজেলার চৌয়ারা ইউনিয়ন ও বিজয়পুর ইউনিয়ন অবস্থিত।

মেয়র

ওয়ার্ডসমূহ

তথ্যসূত্র

বহিঃসংযোগ 

 স্থানীয় সরকার (সিটি কর্পোরেশন) আইন, ২০০৯

স্থানীয় সরকার প্রতিষ্ঠানসমূহ
কুমিল্লা সিটি কর্পোরেশন
কুমিল্লা
বাংলাদেশের সিটি কর্পোরেশন
আনন্দ কুমারস্বামী

আনন্দ কেন্তিশ মুথু কুমারস্বামী (, ; ২২ আগস্ট ১৮৭৭ - ৯ সেপ্টেম্বর ১৯৪৭) ছিলেন একজন সিলোনীয় অধিবিদ্যাবিদ, ইতিহাসবিদ ও ভারতীয় শিল্পের দার্শনিক যিনি পশ্চিমে ভারতীয় সংস্কৃতির প্রাথমিক ব্যাখ্যাকারী ছিলেন।  তাকে "একজন যুগান্তকারী তাত্ত্বিক হিসেবে বর্ণনা করা হয়েছে যিনি পশ্চিমা বিশ্বে প্রাচীন ভারতীয় শিল্পকলা প্রবর্তনের জন্য মূলত দায়ী ছিলেন"।

আরো দেখুন 

 ইভান আগুয়েলি
 টাইটাস বার্কহার্ড
 ক্যালিকো টেক্সটাইল জাদুঘর
 তুলনামূলক ধর্ম
 গোপনীয়তা
 রেনে গুয়েনন
 সাইয়্যেদ হোসেন নাসর
 মার্টিন লিংস
 হুইটল পেরি
 হিউস্টন স্মিথ
 উইলিয়াম স্টোডার্ট
 মাতেউস সোয়ারেস ডি আজেভেদো
 মিশেল ভালসান
 অদ্বৈত বেদান্ত
 কার্ল শুস্টার

তথ্যসূত্র

সূত্র 

 টি. উইগনেসান, "আনন্দ কে. কুমারস্বামীর নন্দনতত্ত্ব" # তামিল অধ্যয়ন এখন সংকলনে প্রকাশিত: টি. উইগনেসান। হনুমানের বেদীতে রাম ও রাবণ: তামিল, তামিল সাহিত্য ও তামিল সংস্কৃতি সম্পর্কে। এলাহাবাদ: Cyberwit.net, 2008, 750p। এবং চেন্নাইতে: ইনস্টিটিউট অফ এশিয়ান স্টাডিজ, ২০০৭, ৪৩৯পৃ.
 "বিংশ শতাব্দীর একশ তামিল" -এ "আনন্দ কেন্টিশ কুমারস্বামী"
 "কুমারস্বামী, আনন্দ কে.", ভারতীয় সাহিত্যের বিশ্বকোষ, খণ্ড। ১, সংস্করণ। অমরেশ দত্ত, সাহিত্য আকাদেমি (1987), পৃ. ৭৬৮।আইএসবিএন ৮১-২৬০-১৮০৩-৮
 ম্যাটেলার্ট, আরমান্ড। দ্য ইনফরমেশন সোসাইটি: একটি ভূমিকা, সেজ: লন্ডন, থাউজেন্ড ওকস, নয়াদিল্লি, ২০০৩, পৃ. ৪৪।

আরও পড়া 

 আনন্দ কুমারস্বামী: বারবার মনে রাখা এবং মনে রাখা, লেখক: এস. দুরাই রাজা সিংম। প্রকাশক: রাজা সিংগাম, ১৯৭৪।
 আনন্দ কে. কুমারস্বামী, পিএস শাস্ত্রী কর্তৃক। আর্নল্ড-হাইনম্যান পাবলিশার্স, ভারত, ১৯৭৪।
 আনন্দ কেনটিশ কুমারস্বামী: একটি হ্যান্ডবুক, এস. দুরাই রাজা সিংগামের দ্বারা। প্রকাশক, ১৯৭৯।
 আনন্দ কুমারস্বামী: একটি গবেষণা, মনি বাগচীর লেখা। প্রকাশক: ভরত মনীষা, 1977।
 আনন্দ কে. কুমারস্বামী, বিশ্বনাথ এস. নারাভানে। টোয়াইন পাবলিশার্স, ১৯৭৭।আইএসবিএন ০-৮০৫৭-৭৭২২-৯ ।
 আনন্দ কুমারস্বামীর নির্বাচিত চিঠি, অ্যালভিন মুর, জুনিয়র; এবং রামা পি. কুমারস্বামী দ্বারা সম্পাদিত (১৯৮৮)
 কুমারস্বামী: খণ্ড ১: নির্বাচিত গবেষণাপত্র, ঐতিহ্যবাহী শিল্প ও প্রতীকবাদ, প্রিন্সটন ইউনিভার্সিটি প্রেস (১৯৭৭)
 কুমারস্বামী: খণ্ড II: নির্বাচিত গবেষণাপত্র, অধিবিদ্যা, রজার লিপসি দ্বারা সম্পাদিত, প্রিন্সটন ইউনিভার্সিটি প্রেস (১৯৭৭)
 কুমারস্বামী: খণ্ড III: তাঁর জীবন ও কর্ম, রজার লিপসির লেখা, প্রিন্সটন ইউনিভার্সিটি প্রেস (১৯৭৭)

বহিঃসংযোগ 

 Works by Ananda Coomaraswamy at Project Gutenberg
 Works by or about Ananda Coomaraswamy at the Internet Archive
 Books by Coomaraswamy - Fons Vitae Series
 1999 Coomaraswamy lecture by Sandrasagra
 Ananda K. Coomaraswamy at WorldCat
 Coomaraswamy bibliography at religioperennis.org
 "Ananda K. Coomaraswamy's Life and Work" at World Wisdom publishers
 The Colonial Context and Aesthetic Identity Formation: Coomaraswamy, A Case Study by Binda Paranjpe
 Coomaraswamy's Impetus to Eastern Spirit
 Coomarswamy in Dictionary of Art Historians
 Ananda Coomaraswamy materials in the South Asian American Digital Archive (SAADA)

নব্য-বেদান্ত
শ্রীলঙ্কান তামিল ব্যক্তি
শ্রীলঙ্কান দার্শনিক
মার্কিন যুক্তরাষ্ট্রে শ্রীলঙ্কান অভিবাসী
কলম্বোর ব্যক্তি
ভারতীয় স্বাধীনতা কর্মী
হিন্দুধর্মবিদ
শ্রীলঙ্কার তামিল বংশোদ্ভূত মার্কিন ব্যক্তি
মার্কিন হিন্দু
ইউনিভার্সিটি কলেজ লন্ডনের প্রাক্তন শিক্ষার্থী
অদ্বৈতবাদী দার্শনিক
২০শ শতাব্দীর দার্শনিক
১৯৪৭-এ মৃত্যু
১৮৭৭-এ জন্ম
সুলতানা নুরুন নাহার

সুলতানা নুরুন নাহার বাংলাদেশী-মার্কিন পারমাণবিক জ্যোতিঃপদার্থবিজ্ঞানী। তিনি সক্রিয় ছায়াপথ কেন্দ্রীন থেকে আসা লৌহ রেখার মডেল প্রণয়নের জন্য বিখ্যাত। বর্তমানে কর্মরত আছেন মার্কিন যুক্তরাষ্ট্রের ওহায়ো স্টেট ইউনিভার্সিটির পরমাণবিক জ্যোতিঃপদার্থবিজ্ঞান গবেষণা বিভাগে। তার জন্ম বাংলাদেশের ঢাকায়। বর্তমানে (২০১১) তিনি যুক্তরাষ্ট্রের ওহায়ো প্রদেশের কলাম্বাস শহরে বাস করেন।

শিক্ষাজীবন 
সুলতানা নুরুন নাহার মনিজা রহমান বালিকা উচ্চ বিদ্যালয় থেকে লেটার মার্কসহ প্রথম শ্রেণীতে এসএসসি পাশ করেন। তিনি সেন্ট্রাল উইমেন্স কলেজ থেকে প্রথম শ্রেণীতে এইচএসসি পাশ করেন। ঢাকা বিশ্ববিদ্যালয় এর পদার্থবিজ্ঞান বিভাগ থেকে ১৯৭৭ সালে বিএসসি (সম্মান) ডিগ্রি অর্জন করেন।। ঢাকা বিশ্ববিদ্যালয়ে অসাধারণ ফলাফলের জন্য কালীদাস বৃত্তি লাভ করেন।  উল্লেখ্য, সুলতানা নাহার প্রথম ছাত্রী যিনি পদার্থবিজ্ঞান বিভাগে প্রথম শ্রেণীতে প্রথম স্থান অর্জন করেন। ১৯৭৯ সালে ঢাকা বিশ্ববিদ্যালয় এর তাত্ত্বিক পদার্থবিজ্ঞান বিভাগ থেকে এমএসসি ডিগ্রি অর্জন করেন। ১৯৮২ সালে মিশিগানের ওয়েন স্টেট ইউনিভার্সিটি থেকে কোয়ান্টাম অপ্টিক্সে মাস্টার্স করেন। ১৯৮৭ সালে একই বিশ্ববিদ্যালয় থেকে পিএইচডি করেন।

গবেষণা 
নাহার, ইলেকট্রন-আয়ন পুনঃসমন্বয়, ছবি-এক্সট্রিটেশন ও ডি-এক্সটেশন এবং ইলেকট্রন-আয়ন বিচ্ছুরিত-সহ অ্যাস্ট্রোফিজিক্যাল ও ল্যাবরেটরি প্লামাস-এ রেডিওটিভ এবং কলিসিনাল অ্যাটমিক প্রসেসের উপর ব্যাপকভাবে প্রকাশিত হয়েছে । বায়োমেডিক্যাল অ্যাপ্লিকেশনের জন্য তিনি ডিইলেকট্রনিক স্যাটেলাইট লাইন, তাত্ত্বিক স্পেকট্রোস্কোপি এবং গ্র্যাভিটেশনাল ন্যানোস্পেকট্রোস্কোপি-তেও কাজ করেছেন। তিনি আন্তর্জাতিক   Opacity Project" এবং "Iron Project," সহযোগিতার সদস্য।

বই 
সুলতানা নাহার ২০১১ সালে ক্যাম্ব্রিজ বিশ্ববিদ্যালয় প্রেস থেকে Atomic Astrophysics and Spectroscopy নামে একটি বই প্রকাশ করেন।

সদস্য 
 আমেরিকান ফিজিক্যাল সোসাইটি

তথ্যসূত্র

বহিঃসংযোগ 

বাংলাদেশী জ্যোতিঃপদার্থবিজ্ঞানী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী পদার্থবিজ্ঞানী
জীবিত ব্যক্তি
বাংলাদেশ বিজ্ঞান একাডেমির ফেলো
বাঙালি পদার্থবিদ
বাংলাদেশী জ্যোতির্বিজ্ঞানী
নারী জ্যোতির্বিজ্ঞানী
ক্যাথরিন জিটা-জোন্স

ক্যাথরিন জিটা-জোন্স  (, ; জন্ম: ২৫শে সেপ্টেম্বর ১৯৬৯) একজন ওয়েলসীয় অভিনেত্রী। মঞ্চ অভিনেত্রী হিসেবে ক্যারিয়ার শুরু করে ব্রিটিশ ও মার্কিন টেলিভিশন এ অভিনয়ের পর হলিউড এ পা রাখেন। ১৯৯৮ সালের দ্য মাস্ক অব জরো চলচ্চিত্রতে অভিনয়ের মাধ্যমে বিখ্যাত হয়ে উঠেন এই অভিনেত্রী। পরবর্তীতে ২০০০ সালে ট্রাফিক চলচ্চিত্রে অভিনয়ের জন্য সহযোগী অভিনেত্রী হিসেবে গোল্ডেন গ্লোব এ্যাওয়ার্ড জিতে নেন। ২০০২ সালে শিকাগো চলচ্চিত্রের জন্য তিনি অস্কার লাভ করেন।

উল্লেখযোগ্য চলচ্চিত্র

টীকা

তথ্যসূত্র

বহিঃসংযোগ

 
 
 
 
 
 
 

১৯৬৯-এ জন্ম
জীবিত ব্যক্তি
২০শ শতাব্দীর ওয়েলসীয় অভিনেত্রী
২১শ শতাব্দীর ওয়েলসীয় অভিনেত্রী
আইরিশ বংশোদ্ভূত ওয়েলসীয় ব্যক্তি
ওয়েলশ কণ্ঠাভিনেত্রী
ওয়েলশ চলচ্চিত্র অভিনেত্রী
ওয়েলসীয় টেলিভিশন অভিনেত্রী
ওয়েলসীয় নৃত্যশিল্পী
ডগলাস পরিবার
মার্কিন যুক্তরাষ্ট্রে ওয়েলসীয় প্রবাসী
কমান্ডার অব দি অর্ডার অব দ্য ব্রিটিশ এম্পায়ার
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
টনি পুরস্কার বিজয়ী
ড্রামা ডেস্ক পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
দ্বিপ্রান্তিক ব্যাধিতে আক্রান্ত ব্যক্তি
আইরিশ বংশোদ্ভূত অভিনেত্রী
অডিওবই পাঠক
মার্কিন যুক্তরাষ্ট্রে ওয়েলশ প্রবাসী
গুগল+

গুগল+ (উচ্চারণ: গুগল প্লাস, সংক্ষিপ্ত ব্যবহার: জি+) (ইংরেজি:Google+, Google Plus, G+) হচ্ছে গুগলইনকর্পোরেশনের একটি সোশাল নেটওয়ার্কিং বা সামাজিক যোগাযোগ ওয়েব সেবা। গুগল এই সেবাটি ২৮ জুন ২০১১ তে পরীক্ষামূলকভাবে চালু করে। এই সেবাটির মাধ্যমে গুগলের অন্যান্য সেবাগুলো ব্যবহার করা যায়। ধারণা করা হয়, ৭৫০ মিলিয়ন ব্যবহারকারীর অপর সামাজিক যোগাযোগ সাইট ফেইসবুকের সাথে প্রতিদ্বন্দ্বিতায় গুগল এই সেবা চালু করে।

বৈশিষ্ট্যবলি

সার্কেলস

হ্যাংআউটস

মেসেঞ্জার

ইনস্ট্যান্ট আপলোড

স্প্যার্কস

রিপলস

ভোক্তা সংস্করণ বন্ধ
৮ অক্টোবর ২০১৮ গুগল ঘোষণা করে যে, আগস্ট ২০১৯ এ গুগল+ ভোক্তা সংস্করণটি বন্ধ হবে বলে জানানো হয়। গুগল+ এর ব্যবহারকারীর সংখ্যা কমার কারণে তারা এই সিন্ধান্তে আসে।

তথ্যসূত্র

বহিঃসংযোগ 
 গুগল প্লাসের ওয়েবসাইট

গুগল পরিষেবা
২০১১-এ প্রতিষ্ঠিত
সামাজিক তথ্য প্রক্রিয়াজাতকরণ
বন্ধ হওয়া গুগল সফটওয়্যার
বন্ধ হওয়া গুগল সেবা
২০১৯-এ বিলুপ্ত ইন্টারনেট সম্পত্তি
২০১১-এ প্রতিষ্ঠিত ইন্টারনেট সম্পত্তি
ব্লগ হোস্টিং পরিষেবা
বিলুপ্ত ওয়েবসাইট